Argon

"Argon": Peter van der Krogt, "Elementa chemica" apud situm Elementymology & Elements Multidict"Argon: argon, i" apud Lexicon Latinum hodiernum (; ita appellatum ex adiectivo Graeco antiquo ἀργόςContractio ex ἀ-εργός. ‘piger’, ‘qui nihil efficit’) est elementum chemicum cui symbolum Ar et numerus atomicus 18 sunt. Eius massa atomica 39.95 g/mol valet et ex denis octonis protonibus, vicenis binis neutronibus denisque octonis electronibus plerumque in Tellure constat (configuratio electronica 3s23p6). Sunt tres isotopi: 36Ar et 38Ar (rari) et 40Ar e quibus argon-40 multo frequentissimum in Tellure est. Ita fit ut eius massa atomica superior sit potassio quod tamen praecedit in systemate periodico. Quia plenum orbem electronicum exteriorem habet argon cum ceteris elementis non reagit nec moleculas format sed singulis atomis per spatium commeat. In systemate periodico in tertiam periodum et gregem 18 ponitur qui grex elementa quae gasia nobilia appellantur et proprietates argo similes praebent comprehendit. Photones violacei coloris emittit cum electricus fluxus per eius atomos transmittitur, alioqui sine colore est. 

Tertium locum in nostra atmosphaera post nitrogenium et oxygenium obtinet cuius fere centesimam partem facit. Item in cortice Telluris ceteris gasibus nobilibus abundantius invenitur.  In nostra planeta de 40Ar agitur; econtra in universo et stellis isotopus 36Ar maxime occurrit.

 Natura 
Argon maxime consistit. Odore saporeque orbum forma aut liquida aut gaseosa{dubsig} est. Bis et dimidio magis quam azotum in aqua solvi potest, quod licet solvi eodem modo ac oxygenum. Ignota sunt composita chemica argon continentia, ob eam causam gas iners saepe dicitur. Quaerendo docti in Helsingiae universitate argon hydrofluorum (HArF) anno 2000 obtinuerunt. Alterum compositum cum fluoro, quod minime consistit, describitur, sed auctores id non confirmant.

Quamquam hodie nullum documentum est aliorum compositorum argi, huic elemento  clathrata (e verbo Graeco quod significat claustra) cum aqua formare licet, cum  atomi in cancellorum carcere aquae molecularum sint. Providendo simulandoque in computatris argi aliquot composita quae consistant inveniuntur, sed re quidem vera nescitur quo modo obtineantur.

 De usu humano 
In Tellure argon e kalio-40 (40K) radioactive disrupto natum est. In industria vero chemica id gas ex aëre liquido per segregantem destillationem purificant. Atmosphaeram enim inertem ad ferruminationem praebet aut in variis luminibus faciendis adhibetur.

 Notae 

 Plura legere si cupis 
Weiman Jiang, Jie Tang, Yishan Wang, Wei Zhao & Yixiang Duan. "Characterization of argon direct-current glow discharge with a longitudinal electric field applied at ambient air", Scientific Reports, 2014: 6323

 Nexus externi 
 Vicimedia communia plura habent quae ad argon spectant
 Hoc elementum apud Patreon: periodic videos

Categoria:Gasia nobilia
Categoria:Elementa chemica